દિલ્હી સરકાર અને લેફ્ટનન્ટ ગર્વનર વચ્ચે સત્તાના સંઘર્ષ પર સુપ્રીમ કોર્ટે બુધવારે મહત્વનો ચુકાદો આપ્યો હતો. જો કે સુપ્રીમના આદેશ બાદ પણ ઘર્ષણ ઓછું નથી થયું. ગુરુવારે દિલ્હીના નાયબ મુખ્યમંત્રી મનીષ સિસોદિયાએ પ્રેસ કોન્ફરન્સમાં જણાવ્યું કે દિલ્હીના અધિકારીઓ સુપ્રીમ કોર્ટના આદેશને માનવાનો ઈનકાર કરી રહ્યા છે. દિલ્હીના સીએમ કેજરીવાલે પણ કોર્ટના આદેશો લાગુ કરવા જણાવ્યું હતું. સિસોદિયાએ જણાવ્યું કે બાબુઓ કોર્ટનો આદેશ ના માનતા હોવાથી તે કોર્ટની અવમાનના છે.